1 เดือนก่อนมีตกขาวสีเหลือง ขุ่นๆ เป็นแป้ง ร่วมกับแสบช่องคลอดหลังมีเพศสัมพันธ์ค่ะ เลยไปปรึกษาเภสัชกร จ่ายยาสอดฆ่าเชื้อรามา 6 เม็ดค่ะ กับยาฆ่าเชื้อเม็ทโทรนิดาโซนค่ะ สอดแล้วตกขาวหายไปหมด แต่เจ็บและขัดช่องคลอดเหมือนเดิมค่ะ หลังจากนั้นประจำเดือนมาก็ไม่รู้สึกเจ็บ ไม่แสบ พอประจำเดือนหายอาการเจ็บก็กลับมาอีก จึงไปตรวจภายใน อัลตราซาวด์ทางช่องคลอดแล้ว และตรวจปัสสาวะ ตรวจเลือดดูการติดเชื้อ ผลปกติ บอกช่องคลอดสะอาดดีค่ะ จนสัปดาห์นี้แสบและคันบริเวณแคมเล็ก แคมใหญ่ มีคราบสีเหลืองๆติดแผ่นอนามัยออกมาเล็กน้อยค่ะ กังวลว่าจะติดเชื้ออะไรรึป่าว หรือเชื้อรามันยังไม่หายดีคะ ตอนนี้ก็ได้แต่ดูแลความสะอาดและสังเกตอาการตัวเองต่อค่ะ อยากทราบว่าหนูควรทำยังไงต่อไปดีค่ะ รบกวนคุณด้วยค่ะ
สวัสดีค่ะ การตกขาวแบ่งเป็น 2แบบ คือ -ตกขาวแบบปกติ: โดยลักษณะสีขาวใส ขาวขุ่นเนื้อหยาบ ไม่มีกลิ่นเหม็น -ส่วนการตกขาวแบบผิดปกติ: ลักษณะสีเขียว เหลือง ตกขาวปนเลือด กลิ่นเหม็น ซึ่งอาการตกขาวที่ผิดปกตินี้ สามารถเกิดได้จาก ช่องคลอดหรือ อาจเกิดจากมดลูกอักเสบค่ะ โดยเชื้อที่ก่อโรค อาจเป็นเชื้อรา เชื้อแบคทีเรีย เชื้อหนองในแท้ เชื้อหนองในเทียม เป็นต้นจากที่เล่ามา อาจเริ่มมีอาการอักเสบ ซึ่งยังระบุไม่ได้ว่ามีการติดเชื้อกลับมาซ้ำหรือไม่นะคะแนะนำ ให้รักษาสุขอนามัย โดยหลังจากปัสสาวะให้ทำความสะอาดอวัยวะเพศด้วยน้ำเปล่าและซับให้แห้งสวมกางเกงในสะอาดและแห้งหลีกเลี่ยงการมีเพศสัมพันธ์ช่วงที่มีตกขาวปริมาณมาก หรือสวมถุงยางอนามัยเพื่อป้องกันการติดเชื้อเพิ่มเติมงดการสวนล้างช่องคลอด ให้ทำความสะอาดด้วยน้ำเปล่าเป็นหลักนะคะถ้าไม่ดีขึ้น ควรไปพบสูตินารีแพทย์เพื่อรับการวินิจฉัยและรักษาต่อไปค่ะ